“Méxenmos enriba y dícenmos que llueve”; Llucía Fernández retruca a les afirmaciones de Pedro Sánchez nes qu’eloxia l’estáu del “bientar asturianu” comu exemplu d’autogobiernu
#000001
Falar de bientar n’Asturies roza la utopía ya indica muncha caradura o un desconocimientu completu de lo que se fala. La candidata d’Andecha Astur remembra-y al presidente d’España la situación en que mos alcontramos tres d’ocho llexislatures col so partíu al frente
#000002
“Nun país al que tan emprobeciendo sistemáticamente, al que desaniciaron tol texíu socioeconómicu, coles tases de desemplegu y precariedá de la mocedá mayores d’Europa, col indiz de probitú severo triplicáu nos caberos 10 años y cerca d’un 20% de probitú infantil, sabiendo que 41.000 paraos asturianos nun cobren siquiera prestación y que’n concreto, de magar la entrada de Pedro Sanchez nel gobiernu d’España perdieronse más de siete mil emplegos; siendo conoceores de que la estrema dificultá pa llevar una vida digno n’Asturies ta forciando a emigrar a decenes de miles d’asturianos nes caberes décades y que, cola tasa de natalidá más baxa l’estáu, la población asturiana cae en picáu, falar de “bientar asturianu” ye insultar a la intelixencia. Nun escaezamos qu’Asturies ye l’únicu territoriu del estáu que se caltién perbaxo’l 100% de xorrecimientu del P.I.B nos caberos cuarenta años. Nel mesmu tiempu el desemplegu medró cerca d’un 294% y la población cayo nun 6’8%
#000003
Respeuto al autogobiernu, la candidata declaró que “Lo mesmo ye falar d’autogobiernu, careciendo una sucursal títere de Madrí comu ye’l Principado, pa la qu’Asturies, la so población y la so cultura, son esclusivamente moneda de cambeu negociaciones”.
#000005
Llucía Fernández aprofitó la ocasión pa remembrar les declaraciones de Pedro Sanchez nel so mitin elleutoral del 2015, cuando se dixo “arguyosu de la honradez del SOMA/UGT” y prometió que “Hunosa tinía’l futuru aseguráu”.
#000006
Presentada en Bruseles la denuncia a la UGT por fraude
#000014